***ข้อบังคับสโมสรโรตารี (ฉบับเสนอแนะ)***

|  |  |
| --- | --- |
| **ข้อบังคับสโมสรโรตารี** |  |

*ข้อบังคับสโมสรเป็นส่วนเสริมของธรรมนูญมาตรฐานของสโมสรโรตารีที่ก่อให้เกิดการปฏิบัติในกระบวนการ
ทั่ว ๆ ไปของสโมสร ข้อบังคับฉบับนี้เป็นเพียงการเสนอแนะแต่เมื่อยอมรับแล้วจะผูกพันสมาชิกของสโมสร
ให้ปรับปรุงข้อบังคับของสโมสรเพื่อแสดงถึงการปฏิบัติของสโมสรที่เป็นปัจจุบัน และต้องไม่ขัดแย้งกับธรรมนูญและข้อบังคับของโรตารีสากล ธรรมนูญมาตรฐานของสโมสรโรตารี (เว้นแต่ได้รับอนุญาต) ตลอดทั้งประมวลนโยบายของโรตารี สโมสรต้องมีมาตราต่าง ๆ ต่อไปนี้อยู่ในข้อบังคับของสโมสร*

**มาตรา 1 บทนิยาม**

1. คณะกรรมการบริหาร หมายถึง คณะกรรมการบริหารของสโมสรแห่งนี้

2. กรรมการบริหาร หมายถึง กรรมการในคณะกรรมการบริหารของสโมสรแห่งนี้

3. สมาชิก หมายถึง สมาชิกที่ไม่ใช่สมาชิกกิตติมศักดิ์ของสโมสรแห่งนี้

4. องค์ประชุม หมายถึง จำนวนสมาชิกน้อยที่สุดที่เข้าประชุมซึ่งต้องอยู่ในการประชุมในเวลาลงคะแนนเสียง โดยต้องมีจำนวนหนึ่งในสามของสมาชิกสโมสรเพื่อการลงมติของสโมสร และจำนวนเกินกึ่งหนึ่งของกรรมการบริหารเพื่อการลงมติของคณะกรรมการบริหาร

5. อาร์ ไอ หมายถึง องค์กรโรตารีสากล

6. ปี หมายถึง ระยะเวลา 12 เดือนเริ่มต้นจากวันที่ 1 กรกฎาคม

*สโมสรของท่านอาจตัดสินใจว่าจะกำหนดองค์ประชุม (quorum) เพื่อการออกเสียงในเรื่องต่าง ๆ อย่างไร*

# มาตรา 2 คณะกรรมการบริหาร

องค์บริหารของสโมสรนี้คือ คณะกรรมการบริหาร อันประกอบด้วยกรรมการบริหารอย่างน้อยที่สุดคือ นายกสโมสร นายกเพิ่งผ่านพ้น นายกรับเลือก เลขานุการ และเหรัญญิก

*ธรรมนูญมาตรฐานของสโมสรโรตารีกำหนดให้ต้องมีมาตรา 2 อยู่ในข้อบังคับ เจ้าหน้าที่ตามตำแหน่งข้างต้นต้องเป็นกรรมการบริหารของสโมสร คณะกรรมการบริหารสโมสรของท่านอาจจะประกอบด้วยสมาชิกอื่น ๆ เช่น อุปนายก นายกนอมินี ปฏิคมหรือกรรมการบริหารอื่น ๆ หากมีสโมสรโรตารีในเครือ (Satellite clubs)
ต้องระบุตำแหน่งกรรมการบริหารสโมสรนั้นในมาตรานี้ด้วย*

มาตรา 3 การเลือกตั้งและวาระการดำรงตำแหน่ง

ข้อ 1 — หนึ่งเดือนก่อนการเลือกตั้ง ให้สมาชิกสโมสรเสนอชื่อผู้สมัครเป็นนายกสโมสร อุปนายก เลขานุการ เหรัญญิก และตำแหน่งกรรมการบริหารอื่น ๆ การเสนอชื่ออาจกระทำโดยคณะกรรมการเสนอชื่อหรือโดยสมาชิกในที่ประชุม หรือทั้งสองวิธีก็ได้

ข้อ 2 — ผู้สมัครที่ได้รับคะแนนเสียงส่วนใหญ่จะได้รับการประกาศเป็นผู้ได้รับเลือกตั้งในตำแหน่งที่ได้รับการลงคะแนนเสียง

ข้อ 3 — ถ้าตำแหน่งใดในคณะกรรมการบริหารหรือเจ้าหน้าที่ว่างลง คณะกรรมการบริหารที่เหลือจะแต่งตั้งตำแหน่งที่ว่างลง

ข้อ 4 — ถ้าในตำแหน่งใดในบรรดาเจ้าหน้าที่รับเลือกหรือกรรมการบริหารรับเลือกว่างลง กรรมการบริหารรับเลือกที่เหลือจะแต่งตั้งตำแหน่งที่ว่างลง

ข้อ 5 — วาระการดำรงตำแหน่งของแต่ละตำแหน่ง มีดังต่อไปนี้

|  |  |
| --- | --- |
| นายกสโมสร — | หนึ่งปี |
| อุปนายก — |  |
| เหรัญญิก — |  |
| เลขานุการ — |  |
| ปฏิคม — |  |
| กรรมการบริหาร — |  |

*ธรรมนูญมาตรฐานของสโมสรโรตารีกำหนดให้ต้องระบุกระบวนการเลือกตั้งเอาไว้ในข้อบังคับ หากใช้คณะกรรมการเสนอชื่อ ต้องมีรายละเอียดวิธีการแต่งตั้งกรรมการอยู่ด้วย นายกสโมสรมีวาระการดำรงตำแหน่งหนึ่งปีตามธรรมนูญมาตรฐานของสโมสรโรตารี หากไม่มีการเลือกตั้งผู้มารับตำแหน่งต่อ สามารถขยายวาระการดำรงตำแหน่งของนายกปัจจุบันออกไปได้อีกหนึ่งปี*

# มาตรา 4 หน้าที่ของเจ้าหน้าที่

ข้อ 1 — นายกสโมสรมีหน้าที่เป็นประธานการประชุมสโมสร และการประชุมคณะกรรมการบริหารสโมสร

ข้อ 2 — นายกเพิ่งผ่านพ้นต้องทำหน้าที่กรรมการบริหาร

## ข้อ 3 — นายกสโมสรรับเลือกต้องเตรียมตัวปฏิบัติหน้าที่ในปีของตนและเป็นกรรมการบริหาร

ข้อ 4 —อุปนายกมีหน้าที่เป็นประธานการประชุมสโมสรและการประชุมคณะกรรมการบริหาร เมื่อนายกสโมสรไม่อยู่

## ข้อ 5 — กรรมการบริหารต้องเข้าร่วมประชุมสโมสรและประชุมคณะกรรมการบริหารสโมสร

## ข้อ 6 — เลขานุการมีหน้าที่จัดทำทะเบียนสมาชิกภาพและจัดทำคะแนนการเข้าประชุม

ข้อ 7 — เหรัญญิกมีหน้าที่ดูแลเงินทุนทั้งหมดของสโมสรและจัดทำบัญชีการเงินประจำปี

ข้อ 8 — ปฏิคมดูแลความเรียบร้อยของการประชุมสโมสร

*ดูรายละเอียดบทบาทหน้าที่ของเจ้าหน้าที่สโมสรได้จากคู่มือของผู้นำสโมสรโรตารี*

# มาตรา 5 การประชุมต่าง ๆ

ข้อ 1 — การประชุมประจำปีของสโมสรนี้จะจัดขึ้นไม่เกินวันที่ 31 ธันวาคม เพื่อเลือกตั้งเจ้าหน้าที่และกรรมการบริหารที่จะทำหน้าที่ในปีโรตารีถัดไป

ข้อ 2 — สโมสรแห่งนี้จะมีการประชุมดังนี้: หากมีการเปลี่ยนแปลงใด ๆ หรืองดการประชุมปกติจะต้องแจ้งให้สมาชิกทุกคนทราบด้วยวิธีการที่เหมาะสม

ข้อ 3 — คณะกรรมการบริหารจะประชุมทุกเดือน นายกสโมสรอาจเรียกประชุมพิเศษคณะกรรมการบริหารได้ตามที่เห็นว่าจำเป็นหรือเมื่อมีกรรมการบริหารจำนวน 2 คนร้องขอ

*ธรรมนูญมาตรฐานของสโมสรโรตารีกำหนดให้ข้อบังคับสโมสรต้องมีมาตรา 5 ข้อ 2 บรรจุอยู่ด้วย*

**มาตรา 6 ค่าบำรุง**

ค่าบำรุงสโมสรรายปีเป็นเงินจำนวน บาท ต้องชำระดังนี้: .

ค่าบำรุงสโมสรรายปีประกอบด้วยค่าบำรุงอาร์ไอรายหัว ค่าบอกรับเป็นสมาชิกนิตยสารที่เป็นทางการ ค่าบำรุงภาครายหัว ค่าธรรมเนียมสโมสร และค่าใช้จ่ายรายหัวอื่น ๆ ที่กำหนดของภาคหรือโรตารี

*ธรรมนูญมาตรฐานของสโมสรโรตารีกำหนดให้มีมาตรา 6 ในข้อบังคับสโมสร*

**มาตรา 7 วิธีการออกเสียง**

ในการดำเนินงานของสโมสรนี้ ให้ใช้วิธีการลงมติด้วยวิธีเปล่งเสียงหรือการยกมือ นอกจากการเลือกตั้งเจ้าหน้าที่และกรรมการบริหารที่ให้ใช้วิธีบัตรออกเสียงลงคะแนน คณะกรรมการบริหารอาจพิจารณากำหนดให้มีการพิจารณามติเฉพาะเรื่องโดยการใช้บัตรลงคะแนน

*รวมกระบวนการออกเสียงของสโมสรโรตารีในเครือในมาตรานี้*

**มาตรา 8 คณะกรรมการ**

ข้อ 1 — คณะกรรมการของสโมสรนี้ประกอบด้วยคณะกรรมการตามรายการในมาตรา 11 ข้อ 7 ของธรรมนูญมาตรฐานของสโมสรโรตารีและคณะกรรมการดังต่อไปนี้ คือ .

ข้อ 2 — นายกสโมสรเป็นกรรมการโดยตำแหน่งในคณะกรรมการทุกชุด

ข้อ 3 — ประธานแต่ละฝ่ายจะรับผิดชอบในการประชุมปกติและกิจกรรมของคณะกรรมการ ดูแลควบคุมและประสานงานของกรรมการ ตลอดทั้งรายงานให้คณะกรรมการบริหารทราบถึงกิจกรรมของคณะกรรมการ

*คณะกรรมการสโมสรประสานความพยายามเพื่อให้บรรลุเป้าหมายประจำปีและเป้าหมายในระยะยาวของสโมสร*

### มาตรา 9 การเงิน

ข้อ 1 — ก่อนปีงบประมาณทุก ๆ ปี ให้คณะกรรมการบริหารจัดเตรียมงบประมาณรายรับรายจ่ายประจำปีของสโมสร

ข้อ 2 — เหรัญญิกต้องฝากเงินทุนทั้งหมดของสโมสรกับสถาบันการเงินหรือสถาบันที่คณะกรรมการบริหารกำหนดเงินทุนของสโมสรจะแบ่งออกเป็นสองบัญชี คือ บัญชีสำหรับการดำเนินงานของสโมสร และบัญชีสำหรับโครงการบำเพ็ญประโยชน์

ข้อ 3 — ใบแจ้งหนี้ทุกฉบับจะต้องจ่ายโดยเหรัญญิกหรือเจ้าหน้าที่อีกคนหนึ่งที่ได้รับมอบอำนาจ เมื่อเจ้าหน้าที่หรือกรรมการบริหารอื่นอีก 2 คนอนุมัติการจ่ายเงินแล้ว

ข้อ 4 — ต้องมีการตรวจสอบธุรกรรมการเงินประจำปีอย่างละเอียดโดยบุคคลที่มีคุณสมบัติ

ข้อ 5 — สมาชิกสโมสรทุกคนจะต้องได้รับรายงานการเงินของสโมสร ต้องมีการรายงานการเงินครึ่งปี พร้อมทั้งรายรับรายจ่ายของปีปัจจุบันและปีก่อนหน้าในการประชุมประจำปี

ข้อ 6 — ปีงบประมาณเริ่มต้นในวันที่ 1 กรกฎาคม จนถึงวันที่ 30 มิถุนายน

**มาตรา 10 วิธีการเลือกตั้งสมาชิก**

ข้อ 1 — สมาชิกต้องเสนอชื่อบุคคลที่จะเป็นสมาชิกใหม่แก่คณะกรรมการบริหารและ/หรือ คณะกรรมการสมาชิกภาพ หรือสโมสรอื่นอาจเสนอสมาชิกที่โอนย้าย หรืออดีตสมาชิกได้

ข้อ 2 — คณะกรรมการบริหารต้องอนุมัติหรือไม่อนุมัติการเสนอชื่อเป็นสมาชิกภายใน 30 วัน และแจ้งให้ผู้เสนอทราบการตัดสินใจของคณะกรรมการบริหาร

ข้อ 3 — ถ้าคณะกรรมการบริหารอนุมัติให้รับผู้สมัครเป็นสมาชิก สมาชิกมุ่งหวังจะได้รับเชิญเข้าร่วมในสโมสร

*อาจจะระบุกระบวนการคัดค้านโดยสมาชิกปัจจุบันในมาตรานี้*

#### **มาตรา 11 การแก้ไขเพิ่มเติม**

ข้อบังคับนี้อาจแก้ไขเพิ่มเติมได้ในการประชุมปกติของสโมสร ทั้งนี้ จะต้องแจ้งข้อเสนอการแก้ไขเปลี่ยนแปลงเป็นลายลักษณ์อักษรให้สมาชิกทุกคนทราบล่วงหน้า 21 วันก่อนการประชุม ต้องมีสมาชิกครบองค์ประชุมเพื่อการลงคะแนนเสียง และด้วยคะแนนเสียงสองในสามของสมาชิกที่เข้าประชุมเพื่อลงมติสนับสนุนการเปลี่ยนแปลง การเปลี่ยนแปลงใด ๆ ในข้อบังคับนี้จะต้องสอดคล้องกับธรรมนูญมาตรฐานของสโมสรโรตารี ธรรมนูญและข้อบังคับของอาร์ไอ และประมวลนโยบายของโรตารี

1020(719)

ศูนย์โรตารีในประเทศไทย